My Best Friend's Girl (τραγούδι)

Το "**My Best Friend's Girl**" είναι ένα τραγούδι του αμερικανικού rock συγκροτήματος The Cars από το ομώνυμο πρώτο άλμπουμ τους του 1978 από την Elektra Records, που κυκλοφόρησε στις 6 Ιουνίου του 1978. Γραμμένο από τον Όκασεκ ως τραγούδι για κάτι το οποίο «πιθανώς συνέβη σε πολλούς ανθρώπους», το κομμάτι γνώρισε ραδιοφωνική επιτυχία ως demo το 1977.

Γραμμένο από τον Ρικ Όκασεκ και σε παραγωγή του Ρόι Τόμας Μπέικερ, το τραγούδι κυκλοφόρησε ως το δεύτερο single του άλμπουμ. Έφτασε στο νούμερο 35 του αμερικανικού ''Billboard'' Hot 100 chart και στο νούμερο τρία στο Ηνωμένο Βασίλειο. Από τότε, έχει λάβει θετική υποδοχή από τους κριτικούς και έχει συμπεριληφθεί σε άλμπουμ συλλογές του συγκροτήματος.

## Παρασκήνιο
Το "My Best Friend's Girl" γράφτηκε από τον Ρικ Όκασεκ για το ομώνυμο πρώτο άλμπουμ των Cars. Ο Όκασεκ αργότερα δήλωσε ότι οι στίχοι δεν είχαν εμπνευστεί από κάποιο προσωπικό περιστατικό, λέγοντας «Τίποτα σε αυτό το τραγούδι δεν μου συνέβη προσωπικά. Απλώς σκέφτηκα ότι το να μου κλέψουν μια κοπέλα ήταν πιθανώς κάτι το οποίο συνέβη σε πολλούς ανθρώπους».  Ο Όκασεκ είπε επίσης ότι οι στίχοι για το ρεφρέν ήταν κάτι που σκέφτηκε εκ των υστέρων, λέγοντας: «Κάποια στιγμή, συνειδητοποίησα ότι οι στίχοι μου δεν περιλάμβαναν τις λέξεις 'My Best Friend's Girl'. Έτσι, έβγαλα τους στίχους τους οποίους κάποιος είχε γράψει και πρόσθεσα ένα ρεφρέν στο περιθώριο με στυλό: 'She's my best friend's girl/She's my best friend's girl/But she used to be mine.'» 

Το τραγούδι έκανε την πρώτη του εμφάνιση το 1977 στους ραδιοφωνικούς σταθμούς WCOZ και WBCN της Βοστώνης από την εν λόγω κασέτα demo, μαζί με το "Just What I Needed".  Η DJ Μαξάν Σαρτόρι, στην οποία δόθηκαν οι κασέτες αυτών των τραγουδιών από τον Ρικ Όκασεκ, θυμήθηκε: «Άρχισα να παίζω τα demo των 'Just What I Needed' και 'My Best Friend's Girl' τον Μάρτιο στην διάρκεια της καθημερινής μου εκπομπής, από τις 2 έως τις 6 μ.μ. Οι κλήσεις συρρέαν με θετικά σχόλια».  Σύντομα, έγινε ένα από τα τραγούδια με τις περισσότερες απαιτήσεις των σταθμών. 

## Σύνθεση
Το "My Best Friend's Girl" είναι ένα τραγούδι new wave,  power pop  και rockabilly,  γραμμένο στην κλίμακα της Φα μείζονος. Ξεκινά με συγχορδίες στην κάτω έκταση της κιθάρας, ακολουθώντας μια δίμετρη εξέλιξη συγχορδιών F-B♭-C.  Χειροκροτήματα αρχίζουν στο πέμπτο μέτρο και μετά την εισαγωγή των οκτώ μέτρων (ακολουθώντας τους κατηφορικούς ήχους συνθεσάιζερ από το Syndrums του Ντέιβιντ Ρόμπινσον), ξεκινά η πρώτη στροφή με τα φωνητικά του Ρικ Όκασεκ πάνω από ένα lick κιθάρας.  Ένα ηλεκτρονικό πιάνο (Yamaha CP-30) εισάγεται στο πρώτο ρεφρέν, ακολουθούμενο από ένα lick κιθάρας rockabilly που οδηγεί στη δεύτερη στροφή.  Το τραγούδι είναι συντεθειμένο σε μια αντίθετη μορφή στίχου-ρεφρέν. 

Το τραγούδι γράφτηκε και ηχογραφήθηκε αρχικά σε Μι μείζονα, ένα ημιτόνιο πιο χαμηλά και έπειτα ολόκληρη η κύρια κασέτα επιταχύνθηκε για να τοποθετηθεί σε Φα μείζονα. Πολλές ζωντανές εμφανίσεις δείχνουν το συγκρότημα να ερμηνεύει το τραγούδι σε Μι.  Οι στίχοι απεικονίζουν την απογοήτευση ενός άνδρα με μια γυναίκα η οποία βγαίνει με τον καλύτερό του φίλο, αφού ο άνδρας είχε βγει μαζί της.  Ο αφηγητής σημειώνει: «Είναι η κοπέλα του καλύτερού μου φίλου, αλλά παλιά ήταν και δική μου» ("She's my best friend's girl, but she used to be mine"). 

## Κυκλοφορία
Όταν κυκλοφόρησε τον Οκτώβριο του 1978, το "My Best Friend's Girl" μπήκε στο αμερικανικό ''Billboard'' Hot 100 singles chart για την εβδομάδα η οποία τελείωσε στις 21 Οκτωβρίου.  Έφτασε μέχρι το νούμερο 35 των charts τον Δεκέμβριο.  Επιπρόσθετα, το τραγούδι έφτασε στο νούμερο 40 του Dutch Top 40, στο νούμερο 55 του Καναδά και στο νούμερο 67 στην Αυστραλία. Το τραγούδι ήταν το βρετανικό single που έφτασε στην υψηλότερη θέση στα charts κατά την διάρκεια της καριέρας του συγκροτήματος, φτάνοντας στο νούμερο τρία τον Νοέμβριο του 1978.  Το single ήταν ο πρώτος δίσκος με εικόνες ο οποίος διατέθηκε εμπορικά στο Ηνωμένο Βασίλειο.   

Το "My Best Friend's Girl" συμπεριλήφθηκε στην μουσική επένδυση της ταινίας *[[Πέρα απ' τα Όρια (ταινία)|Πέρα απ' τα Όρια]]* (1979) και το τραγούδι εμφανίζεται σε πολυάριθμα άλμπουμ συλλογές του συγκροτήματος, όπως τα *[[Greatest Hits (άλμπουμ, The Cars)|Greatest Hits]]* (1985), *[[Just What I Needed: The Cars Anthology]]* (1995) και *[[Complete Greatest Hits (άλμπουμ, The Cars)|Complete Greatest Hits]]* (2002). Μια ζωντανή εκδοχή του τραγουδιού από τους New Cars εμφανίζεται στο πρώτο άλμπουμ τους, *[[It's Alive! (άλμπουμ, The New Cars)|It's Alive!]]* (2006). Το τραγούδι προέρχεται από τα τέλη του 1976, μέχρι τις αρχές του 1977, καθώς ένα άλλο επιτυχημένο demo του τραγουδιού, όπως το "Just What I Needed", είχε ολοκληρωθεί. 

## Υποδοχή
Οι μουσικοί κριτικοί έχουν δώσει στο κομμάτι γενικά ευνοϊκές κριτικές. Το *[[Billboard]]* περιέγραψε το τραγούδι ως ένα «μελωδικό rock με νεανικό προσανατολισμό» το οποίο χρησιμοποιεί «πιασάρικα χειροκροτήματα» για να δημιουργήσει την αίσθηση ενός τραγουδιού των αρχών της δεκαετίας του 1960.  Το *[[Cashbox (περιοδικό)|Cash Box]]* είπε ότι «η δουλειά της κιθάρας είναι παράγωγη, όμως ο ενθουσιασμός είναι αναζωογονητικός» και επαίνεσε τα φωνητικά και το παίξιμο του οργάνου.  Ο Ντόναλντ Α. Γκουαρίσκο του AllMusic αποκάλεσε το τραγούδι «ένα από τα κλασικά του καταλόγου των Cars» και ο συγγραφέας του *[[Rolling Stone]]*, Κιτ Ράχλις το αποκάλεσε ένα υπέροχο pop τραγούδι.  Ο κριτικός του *Classic Rock History,* Μπράιαν Κατσετζιάν, το κατέταξε στην 6η θέση με τα καλύτερα τραγούδια των Cars, επαινώντας το εναρκτήριο riff κιθάρας του Έλιοτ Ίστον και λέγοντας ότι «Το τραγούδι έχει μια τόσο χαρούμενη, ευχάριστη αίσθηση, θα νόμιζες ότι είναι ένα τραγούδι για το να είσαι ευτυχισμένος στην αγάπη, ενώ στην πραγματικότητα έχει να κάνει με το να βλέπεις την πρώην κοπέλα σου με τον καλύτερο φίλο του άντρα». 

Το "My Best Friend's Girl" κατατάχθηκε ως το 12ο καλύτερο τραγούδι του 1978 από τους κριτικούς Ντέιβ Μαρς και Κέβιν Στάιν  και ονομάστηκε στα «1001 Καλύτερα Τραγούδια Όλων των Εποχών» σε ένα τεύχος του περιοδικού *[[Q (περιοδικό)|Q]]* το 2003. &#x5B;*[[Βικιπαίδεια:Εκκρεμεί παραπομπή|<span title="This claim needs references to reliable sources. (December 2023)">απαιτείται παραπομπή</span>]]*&#x5D; Μερικοί κριτικοί έχουν σημειώσει την ομοιότητα στο ύφος του hit τραγουδιού "Stacy's Mom" των Fountains of Wayne του 2003 με αυτό το τραγούδι.   

## Λίστα κομματιών

; Βινύλιο 7"

# "My Best Friend's Girl" (Όκασεκ) – 3:44
# "Moving in Stereo" (Χοκς, Όκασεκ) – 5:15

## Προσωπικό

* Ρικ Όκασεκ – κύρια φωνητικά, ρυθμική κιθάρα
* Έλιοτ Ίστον – κιθάρα, δεύτερα φωνητικά
* Μπέντζαμιν Ορ – δεύτερα φωνητικά, μπάσο
* Ντέιβιντ Ρόμπινσον – ντραμς, κρουστά, Syndrums, δεύτερα φωνητικά
* Γκρεγκ Χοκς – πλήκτρα, σαξόφωνο, δεύτερα φωνητικά

## Charts

### Εβδομαδιαία charts

### Charts στο τέλος του χρόνου

## Πιστοποιήσεις

## Παραπομπές

Κατηγορία:Τραγούδια του 1978
Κατηγορία:Singles της Elektra Records
Κατηγορία:Singles του 1978
Κατηγορία:Τραγούδια των The Cars